text: Billund får ny Ryanair-rute til Athen
  11 oktober 2017 kl. 15.40
  Fra 15. maj næste år får Billund Lufthavn en ny direkte rute til Athen, når Ryanair flyver til den græske hovedstad som en del af sommerprogrammet for 2018
  
  Ryanairs kommende rute mellem Billund og Athen får en ugentlig afgang med første flyvning tirsdag den 15. maj næste år.
  Jesper Klausholm, marketingchef,  Billund Lufthavn: "Nu bliver det endnu lettere at opleve den smukke og kulturrige græske hovedstad."
  Forbindelsen til Athen bliver Ryanars 13. rute med afgange til og fra Billund næste sommer. 
  Billund Lufthavn får iøvrigt to forbindelser til Athen næste sommer, da Primera Air også fra maj vil sælge flybilletter på en ugentlig flyvning til den græske hovedstad, hvor flyet dog først og fremmest er fyldt med chartergæster.
  Lufthavnens ledelse glæder sig over forbindelsen til Athen, som også betyder, at græske turister får lettere adgang til danske attraktioner som eksempelvis Legoland i Billund.
  - Athen er en rmeget attraktiv feriedestination bl.a. jyder og fynboer og nu bliver det endnu lettere at opleve den smukke og kulturrige græske hovedstad, siger Billund Lufthavns marketingchef, Jesper Klausholm, til TV SYD.
  